ກຸ່ມຝ່າຍຄ້ານ ໃນເຊເນກາລ ໃຫ້ຄໍາໝັ້ນ ທີ່ຈະທໍາການ ປະທ້ວງຕໍ່ໄປ
ກຸ່ມຝ່າຍຄ້ານ ໃຫ້ຄໍາໜັ້ນສັນຍາ ທີ່ຈະສືບຕໍ່ ທໍາການເດີນຂະບວນປະທ້ວງ ຕໍ່ການຕັດສິນໃຈ ຂອງປະທານາທິບໍດີ Wade ທີ່ຈະສະໝັກເລືອກຕັ້ງອີກ.
ບັນດາກຸ່ມຝ່າຍຄ້ານໃນເຊເນການ ຮຽກຮ້ອງໃຫ້ທໍາການເດີນຂະບວນຄັ້ງໃຫຍ່ໃນວັນພຸດມື້ນີ້ ໃນນະຄອນຫລວງ Dakar ເພື່ອປະທ້ວງການຕັດສິນໃຈຂອງປະທານາທິບໍດີ Abdoula ye Wade ທີ່ຈະລົງສະໝັກແຂ່ງຂັນເປັນປະທານາທິບໍດີສະໄໝທີສາມນັ້ນ ການເດີນຂະບວນປະທ້ວງທີ່ວາງແຜນທີ່ວ່ານີ້ມີຂຶ້ນນຶ່ງມື້ ຫຼັງຈາກ ຕໍາຫລວດໄດ້ຂັດຂວາງບໍ່ ໃຫ້ພວກຍຸວະຊົນກຸ່ມນຶ່ງພາກັນນັ່ງປະທ້ວງ ແບບດົນໆທີ່ຈະຕຸລັດແຫ່ງນຶ່ງໃນນະຄອນ Da kar ນັ້ນ ແຕ່ຂະບວນການ M-23 ຊຶ່ງໄດ້ພາກັນຈັດແຈງການປະທ້ວງນີ້ຂຶ້ນມານັ້ນ ໄດ້ໃຫ້ຄໍາປະຕິ ຍານວ່າ ຈະຈັດໃຫ້ມີການເດີນຂະບວນໄປສູ່ຈະຕຸລັດເອກະລາດໃນນະຄອນ Dakar ໃນ ວັນພຸດມື້ນີ້ ເຖິງແມ່ນມີການຂົ່ມຂູ່ກ່ຽວການສັ່ງຫ້າມບໍ່ໃຫ້ເດີນຂະບວນອີກຄັ້ງນຶ່ງຈາກລັດ ຖະບານກໍຕາມ ກະຊວງພາຍໃນຂອງເຊເນການ ກ່າວວ່າ ການເດີນຂະບວນຈະບໍ່ໄດ້ຮັບອະນຸຍາດ ແລະ ເຕືອນວ່າ ອາດຈະມີການເອົາມາດຕະການທີ່ບໍ່ໄດ້ລະບຸຢ່າງເຈາະຈົງໃຫ້ຊາບ ເພື່ອຄໍ້າປະ ກັນຄວາມປອດໄພໃຫ້ແກ່ປະຊາຊົນແລະຊັບສິນ